stanford-oval/wikipedia huggingface dataset:
Marina Kislova

| Mitalit> Maa:   Venäjä.Naisten yleisurheilu.MM-kilpailut  | Mitalit> Maa:   Venäjä.Naisten yleisurheilu.MM-kilpailut  | Mitalit> Maa:   Venäjä.Naisten yleisurheilu.MM-kilpailut  | Maa:   Venäjä> Naisten yleisurheilu. |
| --- | --- | --- | --- |
|  Pronssia | Pariisi 2003 | 4x100 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Wien 2002 | 60 m |  |
Marina Kislova (ven. Марина Кислова, s. 7. helmikuuta 1978) on venäläinen pikajuoksija.
Kislova karsiutui Lissabonin sisäratojen MM-kisoissa 2001 60 metrin välierissä ajalla 7,20. Myöhemmin samana vuonna hän karsiutui Edmontonin ulkoratojen MM-kisoissa 100 metrin juoksun toisissa alkuerissä ajalla 11,58. Seuraavana vuonna hän voitti hopeaa Wienin sisäratojen EM-kisoissa 60 metrillä ajalla 7,18, mutta karsiutui Münchenin ulkoratojen EM-kisoissa 100 metrin välierissä ajalla 11,49. Kauden lopussa hän juoksi yleisurheilun maailmancupissa 100 metrillä seitsemänneksi ajalla 11,41 ja 200 metrin juoksussa kuudenneksi ajalla 23,38.
Kislova sijoittui 2003 Euroopan sisäratojen cupissa 60 metrillä toiseksi ja Birminghamin sisäratojen MM-kisoissa samalla matkalla kuudenneksi. Myöhemmin samana vuonna hän juoksi Euroopan cupissa 100 metrillä toiseksi ajalla 11,19. Pariisin ulkoratojen MM-kisoissa hän karsiutui 100 metrin henkilökohtaisessa kisassa välierissä ajalla 11,15, mutta oli mukana Venäjän joukkueessa, joka voitti 4 x 100 metrin viestijuoksussa MM-pronssia. Vuonna 2007 Kislova karsiutui Birminghamin sisäratojen EM-kisoissa 60 metrin välierissä.
Ennätykset

100 metrin juoksu: 11,09 (2001)
200 metrin juoksu: 22,99 (2000)
Metis

Metis voi tarkoittaa
Metis, titaani kreikkalaisessa mytologiassa
Metis, Jupiterin kuu
9 Metis, asteroidi
Metis, japanilainen reggae-artisti
9K115-2 Metis-M, venäläinen ohjusjärjestelmä
Métis, pohjoisamerikkalainen alkuperäiskansa
Metis TransPacific Airlines, kanadalainen lentoyhtiö
Métis-sur-Mer, kylä Kanadan Québecissa
Grand-Métis, kylä Kanadan Québecissa
Metion

Metion oli kreikkalaisessa mytologiassa Erektheuksen, Ateenan kuninkaan, ja Praksithean poika.
Metionista kerrotaan tämän lisäksi lähinnä se, että hänen poikansa ajoivat Pandion II:n Ateenasta maanpakoon. Heistä nimetään muissa yhteyksissä Sikyon ja Daidalos, joskin kumpaisenkin vanhemmista on annettu muissa lähteissä myös erilaista tietoa.
Pandionin pojat puolestaan karkottivat heidän isänsä kuoltua Metionin pojat pois Ateenasta.
Artturi Oila

Artturi Ensio Oila (s. 4. helmikuuta 1996 Espoo) on suomalainen kilpakävelijä. Hän edustaa Espoon Tapioita ja hänen valmentajanaan on toiminut vuodesta 2015 lähtien Jani Lehtinen. Kalevan kisoista Oila on saavuttanut pronssia 20 kilometrin kävelyssä vuonna 2016. Viestijuoksun SM-kilpailuissa hän on saavuttanut 3 × 3000 metrin kävelyviestissä kultaa 2019, hopeaa 2021 ja pronssia 2018.
Amerikanakita

| Amerikanakita |
| --- | --- |

Avaintiedot
Alkuperämaa:   Japani /  Yhdysvallat
Määrä:  Suomessa rekisteröity 2 023, minkä lisäksi osa ennen rotujakoa akitoiksi rekisteröidyistä koirista edusti nykypäivän amerikanakitan tyyppiä
Rodun syntyaika:  1900-luku
Alkuperäinen käyttö:  taistelukoira
Nykyinen käyttö:  seurakoira
Elinikä:  10–13 vuotta
Muita nimityksiä:  AA, am.akita[lähde? ], American Akita, akita americain, Amerikanischer Akita, akita americano, ameerika akita
FCI-luokitus:  ryhmä 5 Pystykorvat ja alkukantaiset koirat alaryhmä 5 Aasialaiset pystykorvat ja sukulaisrodut #344
Ulkonäkö
Säkäkorkeus:  61–71 cm
Väritys:  mikä tahansa, mustalla maskilla tai ilman (valkoisella ei saa olla maskia)
Amerikanakita (engl. American Akita), aiemmin suurijapaninkoira (engl. Great Japanese Dog), on suuri ja vankka molossityyppinen pystykorvakoirarotu.
Ulkonäkö

Amerikanakita on kookkain FCI:n hyväksymistä pystykorvista. Urokset ovat säkäkorkeudeltaan 66–71 cm ja nartut 61–66 cm. Rodulle ovat ominaisia voimakas rakenne ja suuri, karhumainen pää. Karvapeite on kaksinkertainen; pintakarva on karheaa ja säänkestävää. Kaikki värit ovat hyväksyttyjä. Amerikanakitoja on esimerkiksi harmaita, soopeleita, punaisia, mustia, karhunmustia, kellanruskeita (fawn), valkoisia, juovikkaita (brindle) ja läikikkäitä (pinto). Pohjavilla ja peitinkarva saattavat olla keskenään erivärisiä. Kaikissa muissa väreissä paitsi valkoisessa sallitaan musta maski, mutta jokaisessa värimuunnoksessa esiintyy myös maskittomia yksilöitä. Suomessa brindle ja karhunmusta ovat melko harvinaisia.[lähde? ]
Pitkäkarvaisuus ei ole toivottu ominaisuus amerikanakitoilla, mutta myös pitkäkarvaisia yksilöitä esiintyy. Tavallisesti pitkäkarvaisten yksilöiden turkki on lyhytkarvaisia pehmeämpää eikä sen takia pidä sadetta tai hylji likaa yhtä hyvin.
Luonne ja käyttäytyminen

Amerikanakita on erittäin rohkea, ja sillä voi olla hyvinkin voimakas vahtivietti. Kotikoirana amerikanakita on lempeä ja kiintyy omistajaansa. Vieraita kohtaan rotu saattaa olla varautunut eikä yleensä tule toimeen vieraiden koirien kanssa. Oman perheen uusiin koiriin se yleensä tottuu, jos toinen on tullut taloon pentuna. Amerikanakita on erittäin voimakastahtoinen koira ja vaatii samanlaisen omistajan. Koiraa harvoin suositellaan ensimmäiseksi koiraksi vahvan luonteensa ja suuren kokonsa vuoksi.
Alkuperä

Toisen maailmansodan jälkeen rotua alettiin kasvattaa Japanista Yhdysvaltoihin tuoduilla yksilöillä. Amerikkalaiset suosivat taistelulinjaisia, kookkaampia koiria, kun taas japanilainen akita pohjautuu pienempikokoiseen metsästyslinjaan. Ensimmäiset Suomeen tuodut akitoiksi kutsutut koirat olivat todellisuudessa amerikanakitoja; virheellinen nimitys johtui siitä, että nämä kaksi olivat alkujaan olleet sama rotu.
Akita ja amerikanakita ovat olleet FCI-maissa virallisesti kaksi eri rotua vuodesta 2000 lähtien. Vuonna 2006 myös Englannin Kennelliitto (Kennel Club) ja vuonna 2020 Amerikan Kennelliitto (American Kennel Club) erotti rodut toisistaan. Näissä kahdessa järjestössä amerikanakita tunnetaan virallisella nimellä Akita ja akita virallisella nimellä Japanese Akita Inu.
Aiheesta muualla

Kuvia tai muita tiedostoja aiheesta Amerikanakita Wikimedia Commonsissa
Rotumääritelmä (Suomen Kennelliitto, pdf)
Marina Kaye

| Marina Dalmas |
| --- | --- |
 Marina Kaye vuonna 2015
Henkilötiedot
Syntynyt: 9. helmikuuta 1998 (ikä 26)
Ammatti:  laulaja
Muusikko
Taiteilijanimi:  Marina Kaye
Laulukielet:  englanti
Aktiivisena:  2011–
Tyylilajit:  pop
Levy-yhtiöt:  Capitol Records
Aiheesta muualla
www.marinakaye.com
  [ Muokkaa Wikidatassa ] [ ohje ]  
Marina Kaye, oikealta nimeltään Marina Dalmas (s. 9. helmikuuta 1998 Marseille), on ranskalainen poplaulaja.
Dalmas voitti La France a un incroyable Talent -kykykilpailun myötä 100 000 euroa vuonna 2011. Vuonna 2014 hän teki levytyssopimuksen Capitol Recordsin kanssa. Toukokuussa 2014 julkaistiin hänen ensimmäinen EP:nsä Homeless. Toukokuussa 2015 julkaistiin hänen esikoisstudioalbuminsa Fearless. Albumi debytoi Ranskan albumilistalla kolmantena.
Aiheesta muualla

/ Marina Kaye Facebookissa
Marina Kaye Twitterissä
Metaneira

Demeter ja Metaneira, yksityiskohta apulialaisesta punakuviohydriasta
Metaneira (m.kreik. Μετάνειρα) oli kreikkalaisessa mytologiassa Eleusiin kuningatar ja Keleoksen, Attikan kuninkaan, puoliso. Demeterin etsiessä tytärtään Persefonea vanhan naisen hahmossa Keleos otti hänet vastaan vieraanvaraisesti. Vastapalvelukseksi kuningas, joka ei tunnistanut jumalaista vierastaan, pyysi Demeteriä hoitamaan kahta poikaansa, Demofonia ja Triptolemosta.
Kiitokseksi vieraanvaraisuudesta Demeter päätti tehdä Demofonista kuolemattoman polttamalla tämän kuolevaisen sielun pois perheen tulisijalla joka yö. Metaneira kuitenkin yllätti jumalattaren eräänä yönä pitämässä poikaansa tulessa ja keskeytti rituaalin huutamalla kauhusta, jolloin hänen poikansa paloi tuhkaksi. Demeter paljasti tällöin itsensä, ja opetti Triptolemokselle maanviljelyn taidon.
Artturi Ranta

Artturi Ranta 1960-luvun keskivaiheilla.
Jaakko Artturi Ranta, vuoteen 1906 Blank (26. helmikuuta 1897 Ylivieska – 16. toukokuuta 1975 Imatra) toimi hallinnon parissa, muun muassa osuuskauppa-alalla, ja oli Tampereen kaupungin sosiaalisektorin kaupunginjohtaja 1943–1948. Sitten hän oli Imatran kauppalanjohtaja 1948–1955 ja vuodet 1955–1964 Kymen läänin maaherra.
Ranta toimi nuoresta pitäen aktiivisesti työväenliikkeessä, ja hänet valittiin 1918  Ylivieskan kunnanvaltuustoon. Vuonna 1919 hän meni Oulun osuuskaupan palvelukseen sen sivumyymälään. Osuuskauppakoulun käytyään hän toimi eri osuusliikkeiden hallintotehtävissä vuoteen 1943, jolloin hänet valittiin Tampereelle apulaiskaupunginjohtajaksi.
Anssi Kela ja isot biisit

| Anssi Kela ja isot biisit |
| --- | --- |

Kestoaika:  42 min
Alkuperämaa:   Suomi
Alkuperäiskieli:  suomi
Verkko:  TV5
Esitetty:  27. helmikuuta 2017 –  1. toukokuuta 2017
Jaksoja:  10
Tunnuskappale:  ”Vanha biisi” (es. Anssi Kela)
Tuotanto
Tuottaja(t):  Suvi Valkonen
Vastaava(t) tuottaja(t):   Tuomas Summanen (Rabbit Films)  Olli Suominen (Rabbit Films)  Alexandra Rosti (Discovery Networks Finland) 
Ohjaaja(t):  Antti Hautala
Käsikirjoittaja(t):  Helena Mustonen
Leikkaaja(t):   Antti Hautala  Janne Vianto 
Kuvaaja(t):   Jussi Tapionlinna (pääkuvaaja)  Antti Hautala  Jan Elf 
Tuotantoyhtiö(t):  Rabbit Films
Aiheesta muualla
IMDb
Anssi Kela ja isot biisit on TV5:llä 27. helmikuuta 2017 alkanut muusikko Anssi Kelan vetämä musiikkiviihdeohjelma. Ohjelman jokaisessa jaksossa yksi artistivieras haastaa Kelan versioimaan yhden vanhan suomalaisen hittikappaleen. Artistivieras saa itse valita oman kappaleensa, Kelalle versioitavaksi tuleva kappale on aina yllätys. Sarjassa kuullaan tarina kappaleen synnyn taustalta sekä esitellään kappaleen alkuperäinen esittäjä tai siihen liittyvä merkittävä henkilö.
Uudet versiot kappaleista esitetään jokaisen jakson päätteeksi. Ne julkaistaan myös Spotifyssa, iTunesissa ja Iltalehden verkkosivuilla. Viikon kuluttua Iltalehden IL-TV:ssä suorana lähetettävässä tuloslähetyksessä selviää kumpi kappale on menestynyt paremmin ja kumpi siten voittaa viikoittaisen kilpailun.
Ohjelmassa vierailevat Sanni, Lauri Tähkä, JVG, Ellinoora, Arttu Wiskari, Elias Kaskinen, Egotrippi sekä Erin. Ohjelmassa esitetyistä kappaleista julkaistiin kokoelmalevy 21. huhtikuuta 2017.
Jaksot

| Jakso | Esityspäivä | Katsojaluvut 1 | Artistivieras | Versioitavat kappaleet | Äänestyksen tulos |
| --- | --- | --- | --- | --- | --- |
| 1 | 27. helmikuuta 2017 | 140 000 (TV5) | Sanni | Sanni: ”Tahdon rakastella sinua” Anssi Kela: ”Mä haluun viihdyttää” | Sanni voitti |
| 2 | 6. maaliskuuta 2017 | 128 000  | Lauri Tähkä | Lauri Tähkä: ”Ajetaan tandemilla” Anssi Kela: ”R-A-K-A-S” | Lauri Tähkä voitti |
| 3 | 13. maaliskuuta 2017 | 134 000  | JVG | JVG: ”Urheiluhullu” Anssi Kela: ”Rappiolla” | JVG voitti |
| 4 | 20. maaliskuuta 2017 | 69 000  | Ellinoora | Ellinoora: ”Minä suojelen sinua kaikelta” Anssi Kela: ”Minä olen muistanut” | Ellinoora voitti |
| 5 | 27. maaliskuuta 2017 | 59 000  | Egotrippi | Egotrippi: ”Matkalla Alabamaan” Anssi Kela: ”Sininen ja valkoinen” | Anssi Kela voitti |
| 6 | 3. huhtikuuta 2017 | 74 000  | Arttu Wiskari | Arttu Wiskari: ”Työmiehen lauantai” Anssi Kela: ”Fiilaten ja höyläten” | Arttu Wiskari voitti |
| 7 | 10. huhtikuuta 2017 | 64 000  | Erin | Erin: ”Kun tänään lähden” Anssi Kela: ”Hetki lyö” | Erin voitti |
| 8 | 17. huhtikuuta 2017 | 68 000  | Elias Kaskinen | Elias Kaskinen: ”Hän” Anssi Kela: ”Syksyn sävel” | Anssi Kela voitti |
| 9 | 24. huhtikuuta 2017 | — | Koostejakso | Sanni: ”Tahdon rakastella sinua” Anssi Kela: ”Mä haluun viihdyttää” Lauri Tähkä: ”Ajetaan tandemilla” Anssi Kela: ”R-A-K-A-S” JVG: ”Urheiluhullu” Anssi Kela: ”Rappiolla” Ellinoora: ”Minä suojelen sinua kaikelta” Anssi Kela: ”Minä olen muistanut” |  |
| 10 | 1. toukokuuta 2017 | 42 000  | Koostejakso | Egotrippi: ”Matkalla Alabamaan” Anssi Kela: ”Sininen ja valkoinen” Arttu Wiskari: ”Työmiehen lauantai” Anssi Kela: ”Fiilaten ja höyläten” Erin: ”Kun tänään lähden” Anssi Kela: ”Hetki lyö” Elias Kaskinen: ”Hän” Anssi Kela: ”Syksyn sävel” |  |
1 Katsojamäärä televisiossa ensiesityspäivänä
| --- | --- |
      Vierailija voitti :       Anssi Kela voitti 
Ensimmäinen jakso esitettiin yhtäaikaisesti neljältä Discovery Networks Finlandin kanavalta (Kutonen, TV5, TLC, Frii), mikä saattoi vaikuttaa ensimmäisen jakson katsojalukuihin.
Aiheesta muualla

Ohjelman traileri YouTubessa
Ohjelman esittely TV5:n sivuilla
Atopia

Atopia  tarkoittaa perinnöllistä taipumusta herkistyä tavallisille elinympäristössä oleville allergeeneille. Atooppisia sairauksia ovat atooppinen ihottuma, allerginen nuha ja allerginen silmätulehdus, ruoka-aineallergiat ja jotkin astmat. Atopiaa esiintyy erilaatuisina, ja monet suomalaiset sairastavat sen lievää muotoa.
Atooppinen ihottuma on eräs ekseeman muoto. Sitä voivat pahentaa vääränlaiset pesutottumukset tai karkeakuituiset vaatemateriaalit (villa, akryyli) tai altistuminen allergeeneille, liialliselle kuivuudelle tai hikoilulle. Sinänsä ne eivät kuitenkaan aiheuta atooppista ihottumaa vaan korkeintaan lisäävät oireita. Ihottuma alkaa usein vauvaiässä, jolloin sitä sanotaan maitoruveksi.
Atopia on jossain määrin perinnöllinen sairaus. Oireita voi lievittää ulkoisesti säännöllisellä perus- ja kortisonivoiteiden käytöllä. Viime aikoina on atooppisen ihon hoitoon tullut myös limuusivoiteita, esimerkiksi Protopic ja Elidel. Pahimpia ihottumatapauksia voidaan hoitaa myös valohoidolla ja antibiooteilla. Sopivasti Suomen talveen ajoitettu lomamatka etelään voi myös helpottaa oireita huomattavasti.
Mustaherukan siemenöljyllä on todettu olevan ehkäisevä vaikutus pikkulasten atooppiseen ihottumaan. Kun äiti syö sitä raskausaikana, yksivuotiailla lapsille oli atooppisten allergioiden ja ihottumien määrä lähes kolmanneksen vähäisempi kuin verrokkiryhmällä, joka sai lumetuotteena oliiviöljyä.
Hoidot

Rasvat
Perusvoiteet
Kortisonivoiteet
Makrolidivoiteet
Takrolimuusi (Protopic)
Pimekrolimuusi (Elidel)
Muut hoidot
Valohoidot
Antibiootit
Sisäiset kortisonit
Antihistamiinit
Siklosporiini
Vaihtoehtoiset hoitomuodot (vaihtoehtolääkintä)
Pellavaöljy
Kylmäpuristettu kookosöljy
Kylmäpuristettu hampunsiemenöljy
Vitamiinit ja hivenaineet
Aiheesta muualla

Allergia-, Iho- ja Astmaliitto ry.
André Negrão

André Negrão vuonna 2011
André Negrão (s. 17. kesäkuuta 1992 São Paulo) on brasilialainen moottoriurheilija. Hänen serkkunsa Alexandre Negrão on myös moottoriurheilija.
Ura

Hän aloitti uransa karting-sarjoissa. Vuonna 2008 Negrão kilpaili Formula Renault WEC sarjassa kolme kilpailua ja Portugalin Formula Renault talvisarjassa sijoittuen sarjan kolmanneksi. Vuonna 2009 Negrão kilpaili Italian Formula Renault, Sveitsin Formula Renault ja Formula 3 Sudamericana sarjoissa vaihtelevalla menestyksellä.
Vuonna 2010 Negrão sijoittui toiseksi Formula 3 Brazil Open -sarjassa. Samana vuonna hän kilpaili Formula Abarth, Eurocup Formula Renault, Formula Renault NEC ja Formula Renault UK sarjoissa vaihtelevalla menestyksellä. Vuonna 2011 Negrão kilpaili Formula Renault 3.5 sarjassa saavuttaen 20 pistettä. Hän jatkoi sarjassa vuonna 2012 saavuttaen yhden palkintosijan ja 36 pistettä. Negrão jatkoi kolmannen kauden vuonna 2013. Hän saavutti kauden aikana yhden paalupaikan ja 51 pistettä sijoittuen sarjan kymmeneksi.
Vuonna 2014 Negrão kilpaili GP2-sarjassa Arden -tallin kuljettajana. Hän saavutti 31 pistettä sijoittuen sarjan 12:ksi. Vuonna 2015 Negrão jatkoi GP2-sarjassa saavuttaen viisi pistettä. Vuonna 2016 Negrão siirtyi Indy Lights -sarjaan.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Arden International | BHRFEA 20 | BHRSPR 18 | ESPFEA Loukk. | ESPSPR Loukk. | MONFEA Kesk. | MONSPR 15 | AUTFEA 16 | AUTSPR 14 | GBRFEA 20 | GBRSPR 16 | GERFEA 18 | GERSPR 21 | HUNFEA 15 | HUNSPR Kesk. | BELFEA 9 | BELSPR 8 | ITAFEA 5 | ITASPR 5 | RUSFEA 6 | RUSSPR 6 | ABUFEA Kesk. | ABUSPR 24 | 31 | 12. |
| 2015 | Arden International | BHRFEA 9 | BHRSPR 8 | ESPFEA 23† | ESPSPR 21 | MONFEA 21 | MONSPR 17 | AUTFEA 16 | AUTSPR 21 | GBRFEA 20 | GBRSPR 15 | HUNFEA 20 | HUNSPR 21 | BELFEA 20 | BELSPR 14 | ITAFEA 14 | ITASPR 18 | RUSFEA 15 | RUSSPR 11 | BHRFEA 17 | BHRSPR 20 | ABUFEA 9 | ABUSPR C | 5 | 20. |
Aiheesta muualla

http://www.driverdb.com/drivers/andre-negrao/career/
Anton Tšupkov

| Mitalit | Mitalit | Mitalit |  |
| --- | --- | --- | --- |
|  Tšupkov Kazanin MM-kilpailuissa 2015. |  Tšupkov Kazanin MM-kilpailuissa 2015. |  Tšupkov Kazanin MM-kilpailuissa 2015. |  |
Maa:   Venäjä
Miesten uinti
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 200 m rintauinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Budapest 2017 | 200 m rintauinti |  |
|  Kultaa | Gwangju 2019 | 200 m rintauinti |  |
|  Pronssia | Budapest 2017 | 4×100 m sekauintiviesti |  |
|  Pronssia | Gwangju 2019 | 4×100 m sekauintiviesti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Glasgow 2018 | 200 m rintauinti |  |
|  Kultaa | Budapest 2020 | 200 m rintauinti |  |
|  Hopeaa | Glasgow 2018 | 4×100 m sekauintiviesti |  |
|  Hopeaa | Budapest 2020 | 4×100 m sekauintiviesti |  |
|  Pronssia | Glasgow 2018 | 100 m rintauinti |  |
Anton Mihailovitš Tšupkov (ven. Антон Михайлович Чупков, s. 22. helmikuuta 1997 Moskova) on venäläinen uimari, olympiamitalisti, maailman- ja euroopanmestari, joka on erikoistunut rintauintiin. Hän on pitänyt hallussaan miesten 200 metrin rintauinnin maailmanennätystä heinäkuusta 2019 lähtien.
Urheilu-ura

Tšupkov voitti 200 metrin rintauinnissa olympiapronssia Rio de Janeirossa 2016, pitkän radan maailmanmestaruuden Budapestissä 2017 ja Gwangjussa 2019 sekä pitkän radan Euroopan mestaruuden Glasgow’ssa 2018 ja Budapestissä 2020. Glasgow’ssa hän voitti myös EM-pronssia 100 metrin rintauinnissa ja hopeaa 4×100 m sekauintiviestissä. Hän kuului Venäjän 4×100 m sekauintiviestijoukkueeseen alkuerävaiheessa myös Budapestin 2017 ja Gwangjun 2019 MM-kilpailuissa, joissa Venäjä voitti pronssia, ja Budapestin EM-kilpailuissa 2020, missä Venäjä ylsi hopealle. Tokion kesäolympialaisissa 2020 Tšupkov sijoittui miesten 200 metrin rintauinnissa neljänneksi jäätyään 11 sadasosaa pronssin vieneestä Suomen Matti Mattssonista: Tšupkov ilmoitti kilpailun jälkeen päättävänsä kilpauransa lähiaikoina.
Aiheesta muualla

Kuvia tai muita tiedostoja aiheesta Anton Tšupkov Wikimedia Commonsissa
Anton Tšupkov Kansainvälinen olympiakomitea. (englanniksi)
Miesten 200 metrin rintauinnin pitkien ratojen maailmanmestarit
Artturi Paimela

Artturi Paimela (vuoteen 1906 Pelander, 4. maaliskuuta 1896 - 20. helmikuuta 1941) oli suomalainen kansakoulunopettaja, joka tunnetaan osallisuudestaan sisällissodan aikaiseen Harmoisten sairashuoneen joukkomurhaan.
Rengosta kotoisin olleen Paimelan vanhemmat olivat kansakoulunopettaja Karl Gustaf Pelander (Paimela) ja Hilma Böhling. Paimela kuului paikalliseen suojeluskuntaan ja kävi tammikuussa 1918 Vimpelin sotakoulun kurssin. Tammikuun puolivälistä lähtien Paimela koulutti suojeluskuntalaisia Hämeenlinnassa, kunnes sodan käynnistymisen jälkeen pakeni rintamalinjan pohjoispuolelle ja liittyi eversti Hans Kalmin johtamaan Pohjois-Hämeen I pataljoonaan. Paimela osallistui Jyväskylän ja Jämsä valtauksiin sekä Kuhmoisten, Länkipohjan, Anianpellon ja Lahden taisteluihin joukkueenjohtajana.
Kuhmoisten taistelun aikana 10. maaliskuuta 1918 Pohjois-Hämeen I pataljoonan 1. komppanian komppanianpäällikkö Hans Holopainen, varajohtaja Artturi Paimela sekä vääpeli Albert Gyllenbögel saapuivat Harmoisten kylässä toimineelle punaisten kenttäsairaalalle ja surmasivat 11 haavoittunutta sekä kaksi sairaanhoitajaa. Joidenkin lähteiden mukaan Paimela olisi toiminut kenttäsairaalalle saapuneen joukon johtajana.
Hämeenlinnan lyseosta ylioppilaaksi kirjoittanut Paimela valmistui 1920-luvulla kansakoulunopettajaksi Kajaanin seminaarista ja työskenteli opettajana Tyrnävässä. Hän toimi myös Tyrnävän suojeluskunnan päällikkönä. TAlvisodassa Paimela palveli JR 25:stä kootun eversti Aksel Vuokon komentaman prikaatin valistusupseerina Kuhmon rintamalla.
Markus Rautiainen

| Markus Rautiainen> Henkilötiedot |
| --- | --- |
Syntynyt: 19. marraskuuta 1993 (ikä 30)
Kansalaisuus:   Suomi
Uran tiedot
Lempinimi:  Rage
Laji:  futsal
Seura:   Akaa Futsal
Saavutukset
Voitot:  Suomen mestari 2018 2 x hopeaa
 Tietolaatikko päivitetty 11. helmikuuta 2018 
Markus Rautiainen, numero 15, pelaamassa maaottelua Espanjaa vastaan 2.4.2018
Markus Rautiainen (s. 19. marraskuuta 1993) on suomalainen futsalpelaaja, joka pelaa kaudella 2020-2021 Futsal-ligaa Akaa futsalissa. Rautiainen siirtyi Akaaseen Kampuksen Dynamosta kesällä 2020. Rautiainen on pelaajaprofiililtaan laitapelaaja, joka tunnetaan erityisesti kovasta ja tarkasta laukauksestaan.
Rautiainen on esiintynyt myös Suomen maajoukkueessa. Rautiainen teki maajoukkuedebyyttinsä Sloveniaa vastaan syksyllä 2016 ja  viimeeksi hänet on nähty maajoukkuepaidassa Espanjaa vastaan pelatuissa maaotteluissa keväällä 2018. Rautiainen on voittanut Suomen paidassa kaksi Pohjoismaiden mestaruutta (2016 ja 2017)
Kauden 2018-2019 Rautiainen kävi pelaamassa JoSePassa. Tätä ennen Rautiainen pelasi neljä kautta futsal-liigaa Kampuksen Dynamossa ja futsal-ykköstä LPK:ssa. Rautiaisen kasvattajaseura on Petäjäveden Petäjäiset. Kaudella 2017-2018 Rautiainen voitti Kadyn paidassa Suomen Mestaruuden.
Arianne Caoili

| Arianne Caoili |
| --- | --- |
 Caoili vuonna 2008.
Henkilötiedot
Koko nimi:  Arianne Bo Caoili
Syntynyt: 22. joulukuuta 1986
Kuollut: 30. maaliskuuta 2020 (33 vuotta)
Shakinpelaaja
Titteli:  Naisten kansainvälinen mestari (d)
Arianne Bo Caoili (22. joulukuuta 1986 Manila – 30. maaliskuuta 2020 Jerevan) oli filippiiniläis-australialainen shakkimestari. Hän kuoli 33-vuotiaana kaksi viikkoa autokolarissa loukkaantumisen jälkeen. Caoili työskenteli nuorena mallina asuessaan Australiassa ja oli naimisissa shakkimestari Levon Aronianin kanssa.
BK Jūrmala

| BK Jūrmala |
| --- | --- |
Liiga:  LBL Baltian liiga
Perustettu:  1999
Kotipaikka:  Jūrmala, Latvia
Värit:  valkoinen ja sininen
Kotisivu:  bkjurmala.lv
Basketbola klubs Jūrmala on latvialainen koripalloseura Jūrmalasta. Se on pelannut Latvian pääsarja LBL:ssä ja Baltian liigassa. Nykyisin miesten edustusjoukkueesta käytetty nimi on BK Jūrmala/Fēnikss. Joukkueessa on pelannut muun muassa Mārtiņš Laksa.
Aiheesta muualla

Virallinen kotisivu (Arkistoitu – Internet Archive) (latviaksi)
Jurmala/Fenikss[vanhentunut linkki] Baltic Basketball League (englanniksi)
Jurmalas Sports / Fenikss basketball team eurobasket.com (englanniksi)